text: Transportministeren kørte for stærkt
  25 februar 2012 kl. 15.30
  Knap nok var var Henrik Dam Kristensen blevet transportminister før han blev taget for at køre for stærkt, og fik derefter et klip i kørekortet.
  Henrik Dam Kristensen blev snuppet for at køre for stærkt, da han var på vej til en fodboldkamp i Vejle. Det skriver dagbladet BT lørdag.
  Henrik Dam Kristensen blev snuppet i en fartkontrol på en vej, hvor hastighedsgrænsen var sat ned på grund af vejarbejde. 
  Han kørte cirka 10 kilometer for stærkt, og bøden lød på 1500 kroner.
  - Jeg har kørt rigtig mange kilometer i mit liv, og jeg har fået fart- og parkeringsbøder. Jeg ved ikke, om jeg har fået tre eller fem fartbøder,
  siger han til avisen.
  